Pielikums Nr.1 
Olaines novada pašvaldības domes 2026. gada 29.jūlija sēdes lēmumam (7.prot.,___.p.)
DARBA UZDEVUMS
Par detālplānojuma izstrādes uzsākšanu nekustamajos īpašumos Rubeņu purvs, Medaines masīvs, Rubeņu purvs (Olaines novadā)

1. Detālplānojuma izstrādes mērķis, uzdevums un pamatojums:
1.1. Olaines novada pašvaldībā 2026.gada 03.jūnijā reģistrēts SIA Enery Latvia (reģ.Nr.40203489770, juridiskā adrese Skanstes iela 50, Rīga, LV-1013) iesniegums ar lūgumu pieņemt lēmumu par detālplānojuma izstrādes uzsākšanu nekustamo īpašumu Rubeņu purvs (kadastra Nr.8070 013 0071), Medaines masīvs (kadastra Nr.8080 011 0433) un Rubeņu purvs (kadastra Nr.8080 015 0036) zemes vienībās (turpmāk – Detālplānojums). 
1.2. [bookmark: _Hlk231482356][bookmark: _Hlk231554812]Ietekmes uz vidi novērtējuma ziņojums “Vēja parka “Dalbe” un tā saistītās infrastruktūras izbūve Jelgavas un Olaines novados” (turpmāk – IVN “Vēja parks “Dalbe”” ziņojums) (IVN procedūras informācija un ziņojums pieejami vietnēs  https://www.eva.gov.lv/lv/ietekmes-uz-vidi-novertejumu-projekti/veja-parka-dalbe-un-ta-saistitas-infrastrukturas-izbuve-sia-enery-latvia , https://environment.lv/lv/aktualitates/sabiedriskas-apspriesanas/pazinojums-par-ivn-zinojuma-iesniegsanu-valsts-vides-dienesta-atzinuma-sanemsanai-veja-parks-dalbe.html ).
1.3. Detālplānojuma izstrādes mērķis ir radīt nosacījumus 4 (četru) lielas jaudas vēja elektrostaciju (turpmāk – VES) un ar to saistītās infrastruktūras izbūvei.
1.4. Detālplānojuma izstrādes procesā tiks detalizēts Olaines novada pašvaldības domes 2025.gada 28.maija saistošajos noteikumos Nr.SN7/2025 “Grozījumi Olaines novada domes 2022.gada 27.aprīļa saistošajos noteikumos Nr.SN5/2022 “Olaines novada teritorijas plānojuma 2018. – 2030. gadam teritorijas izmantošanas un apbūves noteikumi un grafiskā daļa”” (turpmāk – Plānojums) noteiktais.

2. Izstrādājamā detālplānojuma teritorija:
2.1. Zemes vienību ar kadastra apzīmējumiem 8070 015 0034, 8080 011 0442, 8080 015 0520 daļas atbilstoši IVN “Vēja parks “Dalbe”” ziņojumam un paredzētās darbības akcepta lēmumam par ietekmes uz vidi novērtējuma ziņojumam “Vēja parka “Dalbe”” un tā saistītās infrastruktūras izbūve Jelgavas un Olaines novados” (turpmāk - IVN “Vēja parks “Dalbe”” lēmums).

3. Nepieciešamie dokumenti un informācija Detālplānojuma izstrādei un apstiprināšanai:
3.1. Olaines novada pašvaldības domes lēmumi par:
3.1.1. Detālplānojuma izstrādes uzsākšanu, Detālplānojuma izstrādes vadītāja apstiprināšanu, Detālplānojuma darba uzdevuma apstiprināšanu;
3.1.2. Detālplānojuma projekta nodošanu publiskajai apspriešanai un atzinumu saņemšanai no institūcijām;
3.1.3. Detālplānojuma projekta apstiprināšanu un vispārīgā administratīvā akta izdošanu.
3.2. Darba uzdevums Detālplānojuma izstrādei (turpmāk – Darba uzdevums).
3.3. Līgums ar Pašvaldību par Detālplānojuma izstrādi un finansēšanu.
3.4. IVN “Vēja parks “Dalbe”” ziņojums, IVN “Vēja parks “Dalbe”” lēmums.
3.5. Darba uzdevuma 6. punktā noteikto institūciju sniegtie nosacījumi Detālplānojuma izstrādei.
3.6. Darba uzdevuma 6. punktā minēto institūciju sniegtie atzinumi un saskaņojumi.
3.7. Digitālā formā LKS-92-TM koordinātu sistēmā un Latvijas normālo augstumu sistēmā izgatavots un SIA “Mērniecības Datu Centrs” Limbažu iela 9-486, Rīga, LV-1005, e-pasts infodati@mdc.lv, saskaņots augstas detalizācijas topogrāfiskais informācijas plāns M 1:500, kura derīguma termiņš ne vecāks par 2 gadiem un kurā iekļauta aktuāla nekustamā īpašuma valsts kadastra reģistra informācija.
3.8. Valsts zemes dienesta Nekustamā īpašuma valsts kadastra informācijas sistēmas izsniegtie dati.

4. Prasības detālplānojuma izstrādei:
4.1. Izstrādāt Detālplānojumu ievērojot Plānojumu, Teritorijas attīstības plānošanas likumu, likumu “Par ietekmes uz vidi novērtējumu”, Aizsargjoslu likumu, Meža likumu, Meliorācijas likumu, Ministru kabineta 14.10.2014. noteikumus Nr. 628 “Noteikumi par pašvaldību teritorijas attīstības plānošanas dokumentiem”, Ministru kabineta 16.10.2012. noteikumus Nr.240 “Vispārīgie teritorijas plānošanas, izmantošanas un apbūves noteikumi”, Ministru kabineta 04.09.2018. noteikumus Nr. 558 “Dokumentu izstrādāšanas un noformēšanas kartība”, IVN “Vēja parks “Dalbe”” ziņojumu, IVN “Vēja parks “Dalbe”” lēmumu un citus ar teritorijas plānošanu saistītos Latvijas Republikas normatīvos aktus un būvnormatīvus.
4.2. Paskaidrojuma raksts:
4.2.1. Detālplānojuma mērķis un uzdevumi;
4.2.2. zemes vienības esošās situācijas apraksts;
4.2.3. Detālplānojuma risinājuma apraksts un pamatojums:
4.2.3.1. Kompetentās institūcijas atzinums par ietekmes uz vidi novērtējumu IVN “Vēja parks “Dalbe”” ziņojumu (turpmāk – IVN “Vēja parks “Dalbe”” atzinums);
4.2.4. inženiertīklu pieslēgumu un izvietojumu risinājumi;
4.2.5. transporta organizācijas apraksts;
4.2.6. plānoto nekustamā īpašuma lietošanas mērķu priekšlikumi;
4.2.7. izvērtējums par Detālplānojuma ietekmi uz pieguļošajām teritorijām;
4.2.8. skaidrojums par Detālplānojuma īstenošanu (tai skaitā laika grafiks).
4.3. Grafiskā daļa:
4.3.1. aktuāls augstas detalizācijas topogrāfiskās informācijas plāns M 1:500; Valsts zemes dienesta Nekustamā īpašuma valsts kadastra informācijas sistēmas izsniegtie dati;
4.3.2. Detālplānojuma teritorijas plānotās (atļautās) izmantošanas plāns, kurā attēlots:
4.3.2.1. esošās un plānoto zemes vienību robežas, to kadastra apzīmējumi;
4.3.2.2. apbūves izvietojums;
4.3.2.3. plānoto inženiertīklu un satiksmes infrastruktūras izvietojums;
4.3.2.4. esošie un plānotie pieslēgumi pašvaldības, valsts vietējiem un galvenajiem autoceļiem;
4.3.2.5. ceļu škērsprofili;
4.3.2.6. atmežojamās teritorijas;
4.3.2.7. aktuālās aizsargjoslas; 
4.3.2.8. apgrūtinājumu eksplikāciju, precizējot minētos rādītājus un to aizņemtās platības katrai zemes vienībai.
4.4. Teritorijas izmantošanas un apbūves noteikumi:
4.4.1. detalizēti teritorijas izmantošanas un apbūves nosacījumi un apbūves parametri;
4.4.2. labiekārtojuma nosacījumi;
4.4.3. prasības inženiertehniskajam nodrošinājumam;
4.4.4. prasības ceļu izbūvei;
4.4.5. priekšlikumi, kas saņemti, uzsākot Detālplānojuma izstrādi;
4.4.6. publiskās apspriešanas materiāli (tai skaitā ziņojums par priekšlikumiem un iebildumiem);
4.4.7. institūciju izsniegtā informācija, nosacījumi Detālplānojuma izstrādei un atzinumi par to ievērošanu;
4.4.8. ziņojums par institūciju nosacījumu ievērošanu;
4.4.9. cita informācija, kas izmantota Detālplānojuma izstrādei.

5. Pašvaldības prasības Detālplānojuma izstrādei: 
5.1. Izstrādāt Detālplānojuma teritorijas izmantošanas un apbūves noteikumus, nosakot apbūvi raksturojošos parametrus un apbūves, t.sk. VES izvietojumu un plānotās zemes vienību daļas.
5.2. Izvērtēt Detālplānojuma risinājumu ietekmi uz apbūvi (tai skaitā vēja parka ietekmi uz 1600m rādiusā no Detālplānojuma teritorijas robežas esošo dzīvojamo apbūvi, un to attīstības iespējām), tuvāko apkaimi, piegulošajām teritorijām.
5.3. Izvērtēt teritorijas, kurās pēc vēja parka būvniecības būs ieviešami ierobežojumi jaunu dzīvojamo ēku būvniecībai, kā arī paredzamos teritorijas izmantošanas un apbūves ierobežojumus vēja parka ietekmes zonās.
5.4. Izvērtēt VES būvniecības un ekspluatācijas laikā paredzētās satiksmes ietekmi uz Olaines novada pašvaldības administratīvajā teritorijā esošo transporta infrastruktūru:
5.4.1. izstrādāt risinājumus infrastruktūras uzlabošanai vēja parka būvniecības un uzturēšanas laikā nepieciešamajām darbībām un noslodzei;
5.4.2. izstrādāt perspektīvās transporta infrastruktūras un transporta piekļuves nodrošinājuma shēmu pašvaldības iekšējo ceļu tīklu pievienojuma vietām un risināt piekļūšanas iespējas visai plānotajai vēja parka un ar tām saistītajai infrastruktūrai;
5.4.3. uzrādīt ceļu un infrastruktūras būvniecības procesā atmežojamās teritorijas.
5.5. Izstrādāt perspektīvo inženiertīklu izvietojuma un piekļuves ceļu novietojumu, laukumu u.c. nepieciešamās infrastruktūras shēmu.
5.6. Risināt meliorācijas grāvju novietojumu, to iespējamu pārbūvi atbilstoši SIA “Zemkopības ministrijas nekustamie īpašumi” sniegtajiem nosacījumiem;
5.7. Precizēt un detālplānojuma grafiskajā daļā detalizēti attēlot esošās aizsargjoslas, kā arī plānoto (projektēto) objektu radītās aizsargjoslas atbilstoši  IVN “Vēja parks “Dalbe”” ziņojumam un IVN “Vēja parks “Dalbe”” atzinumam, Aizsargjoslu likuma un Plānojuma prasībām.
5.8. Ņemt vērā ekspertu atzinumu par ietekmes uz vidi novērtējumu IVN “Vēja parks “Dalbe”” atzinuma rezultātus, noteiktos nosacījumus.
5.9. Detālplānojuma projektam pievienot administratīvā līguma projektu par Detālplānojuma īstenošanu.
5.10. Izstrādes uzdevumi var tikt precizēti atbilstoši iesniegtajam risinājumam,  institūciju izdotajiem nosacījumiem vai IVN “Vēja parks “Dalbe”” atzinumam un IVN “Vēja parks “Dalbe”” lēmumam.

6. Institūcijas, no kurām pieprasāmi nosacījumi detālplānojuma izstrādei un atzinumi par izstrādāto detālplānojuma redakciju:
6.1. Valsts vides dienesta Lielrīgas reģionālā vides pārvalde;
6.2. Valsts vides dienesta Atļauju pārvalde;
6.3. Vides pārraudzības valsts birojs;
6.4. Valsts meža dienests;
6.5. Dabas aizsardzības pārvalde;
6.6. Veselības inspekcija;
6.7. VSIA Latvijas Valsts ceļi;
6.8. VSIA Zemkopības ministrijas nekustamie īpašumi;
6.9. AS Augstsprieguma tīkls;
6.10. AS Sadales tīkls;
6.11. Aizsardzības ministrija;
6.12. Klimata un enerģētikas ministrija;
6.13. Civilās aviācijas aģentūra;
6.14. VAS Latvijas gaisa satiksme;
6.15. Latvijas ģeotelpiskās informācijas aģentūra;
6.16. Valsts ugunsdzēsības un glābšanas dienests;
6.17. SIA Tet;
6.18. AS Latvijas Valsts meži;
6.19. VAS Elektroniskie sakari;
6.20. VAS Latvijas Valsts radio un televīzijas centrs;
6.21. SIA Latvijas mobilais telefons;
6.22. SIA Bite;
6.23. SIA Tele2;
6.24. Jelgavas novada pašvaldība;
6.25. Ķekavas novada pašvaldība;
6.26. Olaines novada pašvaldības Attīstības nodaļa.
7. Plānotie publiskās apspriešanas pasākumi:
7.1. Detālplānojuma izstrādes vadītājs četru nedēļu laikā pēc lēmuma pieņemšanas par detālplānojuma izstrādes uzsākšanu nosūta ar ierakstītu sūtījumu to nekustamo īpašumu īpašniekiem (tiesiskajiem valdītājiem), kuru īpašumā (valdījumā) esošie nekustamie īpašumi robežojas ar detālplānojuma teritoriju. Paziņojumu ievieto TAPIS sistēmā, pašvaldības oficiālajā tīmekļa vietnē un izvieto pašvaldības informācijas stendā Zemgales ielā 33, Olainē, Olaines novadā.
7.2. Pēc lēmuma par Detālplānojuma nodošanu publiskajai apspriešanai un atzinumu saņemšanai no institūcijām detālplānojuma izstrādātājs sagatavo paziņojumu par detālplānojuma nodošanu publiskajai apspriešanai.
7.3. Paziņojumā par detālplānojuma publisko apspriešanu norāda:
7.3.1. pašvaldības lēmumu par detālplānojuma projekta nodošanu publiskajai apspriešanai;
7.3.2. detālplānojuma projekta publiskās apspriešanas termiņu;
7.3.3. vietu, kur noteiktā laikā var iepazīties ar detālplānojuma projektu;
7.3.4. sabiedrības līdzdalības pasākumu norises vietu un laiku;
7.3.5. apmeklētāju pieņemšanas un rakstisko priekšlikumu iesniegšanas vietu.
7.4. Paziņojumu par detālplānojuma publisko apspriešanu detālplānojuma izstrādes vadītājs nosūta detālplānojuma teritorijā esošo nekustamo īpašumu īpašniekiem (tiesiskajiem valdītājiem), kas nav detālplānojuma ierosinātāji, un to nekustamo īpašumu īpašniekiem (tiesiskajiem valdītājiem), kuru īpašumā (valdījumā) esošie nekustamie īpašumi robežojas ar detālplānojuma teritoriju. Paziņojumu par Detālplānojuma publisko apspriešanu pašvaldība ievieto TAPIS. Paziņojumu iesūta e-pastā kate.poznaka@olaine.lv ievietošanai TAPIS sistēmā, pašvaldības oficiālajā tīmekļa vietnē un izvietošanai pašvaldības informācijas stendā Zemgales ielā 33, Olainē, Olaines novadā.
7.5. Nākamajā dienā kopš lēmuma publicēšanas TAPIS par detālplānojuma nodošanas publiskajai apspriešanai un atzinumu saņemšanai no institūcijām, detālplānojuma izstrādātājs kopā ar detālplānojuma izstrādes vadītāju organizē publisko apspriešanu, kura ilgs 30 darbadienas no nākamās darbdienas pēc plānošanas dokumenta publicēšanas TAPIS. 
7.6. Publiskās apspriešanas laikā tiek organizēta sanāksme (klātienes vai neklātienes formā) saskaņā ar Ministru kabineta 2009.gada 25.augusta noteikumiem Nr. 970 “Sabiedrības līdzdalības kārtība attīstības plānošanas procesā” un pieprasīti atzinumi no darba uzdevumā minētajām institūcijām.

Saskaņoja: Būvvaldes vadītāja un galvenā arhitekte S.Rasa-Daukše
Saskaņoja: Attīstības nodaļas vadītāja E.Grūba
Izstrādāja: Speciāliste teritoriālplānojuma un zemes ierīcības jautājumos	K.Pozņaka

